stanford-oval/wikipedia huggingface dataset:
השמרטפית

| --- | --- |
כרזת הסרט
כרזת הסרט
 בימוי:  ג'וזף מק'גינטי ניקול 
 הופק בידי:  מק'גי מרי ויולה זאק שילר
 תסריט:  בריאן דאפילד
 עריכה:  פיטר גווזדס מרטין ברנפלד
 שחקנים ראשיים:  סמרה ויבינג ג'ודה לואיס האנה מיי לי רובי אמל בלה ת'ורן
 מוזיקה:  דאגלס פייפס
 צילום:  שיין הרלבוט 
 מדינה:  ארצות הברית 
 חברת הפקה:  Boies / Schiller Film Group Production Wonderland Sound and Vision
 חברה מפיצה:  נטפליקס
 שיטת הפצה:  וידאו על פי דרישה, direct-to-video 
 הקרנת בכורה:  13 באוקטובר 2017
 משך הקרנה:  85 דק' 
 שפת הסרט:  אנגלית 
 סוגה:  אימה קומדיה שחורה
 סרט הבא:  השמרטפית מכה שנית (2020)
 דף הסרט ב־IMDb
 
השמרטפית (באנגלית: The Babysitter) הוא סרט אימה-קומי שחור לנוער משנת 2017, שבוים על ידי מק'גי ונכתב על ידי בריאן דאפילד. בסרט מככבים סמרה ויבינג, ג'ודה לואיס, האנה מיי לי, רובי אמל ובלה ת'ורן.
הסרט עלה לשידור בשירות הזרמת המדיה של "נטפליקס" ב-13 באוקטובר 2017, וזכה לביקורות חיוביות בעיקר מצד המבקרים. ב-26 בספטמבר 2019, הודיעה נטפליקס על סרט ההמשך "השמרטפית מכה שנית", שיצא לאקרנים ב-10 בספטמבר 2020.
עלילת הסרט

הסרט נפתח כאשר נער בן 12 בשם קול ג'ונסון מוטרד על ידי שכנו הבריון, ג'רמי, אך השמרטפית שלו, בי, מתעמתת ומפחידה אותו. למחרת, כשהוריו יוצאים ללון במלון, בי וקול מבלים זמן איכות ביחד עד שהוא צריך ללכת לישון.
בחדרו, קול מקבל הודעת טקסט משכנתו וחברתו הטובה ביותר, מלאני, שמעודדת אותו לרגל אחרי מעשיה של בי לאחר שהוא הולך לישון. קול רואה את בי וכמה מחבריה (מקס, ג'ון, אליסון, סוניה וסמואל) משחקים "אמת או חובה". עם זאת, כשבי מנשקת את סמואל, היא שולפת שני פגיונות מאחורי גבה ודוקרת אותו בגולגולת. האחרים אוספים את הדם של סמואל, ומתגלים כחברים בכת שטנית. קול ממהר לחדרו, שם הוא מתקשר למוקד החירום, נועל את נעליו ומכין את אולר הכיס שלו. כשבי וחבריה נכנסים לחדרו, הוא מעמיד פני ישן. לאחר שהם עוזבים עם מזרק מלא בדמו, בי מבחינה בחלון הפתוח ונשארת, קול קם ומנסה להימלט מהחלון, אך מתעלף מאפיסת כוחות ואובדן הדם.
בי והכת שלה מתחקרים את קול, תוך שהם דוחים את שאלותיו באומרם שמדובר בפרויקט מדעי. כאשר השוטרים מגיעים, מקס הורג אחד מהם, אך השוטר יורה בטעות באליסון בחזה, ואילו בי ומקס הורגים את השוטר השני. בי מאלצת את קול לתת להם את הקוד המשטרתי על מנת לגרום לשוטרים האחרים לסגת. בעוד אליסון מתלונן על כך שנורה, קול ממהר במדרגות; ג'ון רודף אחריו, אך נדחף אל מעבר למעקה ומשופד בצווארו.
קול בורח מחלון חדר השינה שלו ומתחבא מתחת לביתו. למרות שסוניה מוצאת אותו, קול מצליח ללכוד אותה במרתף ואז מפוצץ אותה באמצעות רקטת זיקוקים וספריי לריסוס חרקים. מקס רודף אחרי קול אל בית העץ ונהרג כאשר הוא נופל ונתלה. קול בורח לבית של מלאני, אך בי עוקבת אחריו לשם. בעודו מסתתר בחדר, קול מתנצל בפני מלאני ומבטיח לה שהוא יטפל במצב. הוא מבקש ממלאני להתקשר למשטרה ואז היא מנשקת את קול לפני שהוא עוזב.
קול חוזר לביתו, שם אליסון מנסה להרוג אותו בעזרת סכין מטבח, במקום זאת, היא נורית בראשה באמצעות רובה ציד על ידי בי. בי מסבירה לקול שכשהיא הייתה צעירה, היא עשתה עסקה עם השטן במטרה להשיג את כל מה שהיא רוצה בכך שהקריבה אנשים חפים מפשע ושפכה את דמם על ספר עתיק תוך כדי אמירת פסוקיו. בי מציעה לו להצטרף אליה, אך קול מסרב ושורף את הספר, ולאחר מכן ממהר לביתה של מלאני במטרה לקחת את מכוניתו של אביה, ומסיע אותה אל תוך ביתו בזמן שבי מנסה לחלץ את הספר מהלהבות בסלון. כשהמשטרה וצוות החירום מגיעים, קול אומר להוריו שהוא כבר לא צריך שמרטפית.
מאוחר יותר, כבאי שעובר בביתו של קול מותקף על ידי בי, לאחר שקמה לתחייה באמצעות הספר.
צוות השחקנים והדמויות

סמרה ויבינג – בי, השמרטפית המושכת של קול.
ג'ודה לואיס – קול ג'ונסון, נער בן 12, עליו בי משמרטפת.
האנה מיי לי – סוניה, חברתה הגותית של בי וחברה בכת שלה.
רובי אמל – מקס, חברה האתלטי של בי וחבר בכת שלה.
בלה ת'ורן – אליסון, חברתה המעודדת של בי וחברה בכת שלה.
אנדרו באצ'לור – ג'ון, חברה של בי וחבר בכת שלה.
אמילי אלין לינד – מלאני, שכנתו וחברתו של קול, שמאוהבת בו בסתר ומעודדת אותו לרגל אחרי בי.
לסלי ביב – פיליס ג'ונסון, אמו של קול.
קן מרינו – ארצ'י ג'ונסון, אביו של קול.
דאג היילי – סמואל, קורבן אומלל של בי וחבריה.
מיילס ג'יי הארווי – ג'רמי, שכנו הבריון של קול.
כריס ווילד – חואן, אביה של מלאני.
הפקה

ב-24 בנובמבר 2014 הוכרז כי התסריט לסרט האימה-הקומי השחור של בריאן דאפילד The Babysitter נקנה על ידי חברת ההפקות של מק'גי], "Wonderland Sound and Vision". בדצמבר 2014 התסריט הופיע ברשימה השחורה לשנת 2014 של התסריטים הלא מופקים הטובים ביותר בהוליווד.תבנית:הפקה ב-10 בספטמבר 2015, מק'גי נשכר על ידי ניו ליין סינמה לביים את הסרט, ו–"Wonderland" מימנה את הסרט יחד עם "Boies/Schiller Film Group".
הפקה > צילומים

צילומי הסרט החלו ב-27 באוקטובר 2015 בלוס אנג'לס.
הפצה

בדצמבר 2016, "נטפליקס" רכשה את זכויות ההפצה של הסרט מ"ניו ליין סינמה". הסרט עלה לשידור בשירות הזרמת המדיה של "נטפליקס" ב-13 באוקטובר 2017.
ביקורות

באתר הביקורות "Rotten Tomatoes", הסרט זכה לציון 72%, על בסיס 29 ביקורות, עם דירוג ממוצע של 6.19/10. בקונצנזוס נכתב: "השמרטפית מהנה, אם כי לא מקורי במיוחד, ומנצל את המיטב ממרכיבי הז'אנר המוכרים שלו עם בימוי וצוות שחקנים אנרגטי."
פליקס ווסקז ג'וניור מהאתר "Cinema Crazed" כינה את הסרט: "קומדיית אימה גדולה עם סיפור נוגע ללב באמת של התבגרות חבויה מתחת לדליי הדם והשטניזם." מאט דונאטו מהאתר "Dread Central" נתן לסרט את הציון 4 מתוך 5 וכתב : "הקומדיה הנסתרת המצחיקה והמחרידה של מק-ג'י מוכיחה את שווייה של סמרה ויבינג שבעים מיליארד פעמים, והופכת אותה ל'איט גירל' החדשה בין לילה."
ויליאם ביביאני מהאתר "IGN" העניק לסרט את הציון 4.8 מתוך 10 ואמר כי "השמטרפית של נטפליקס לא באמת עובד כסרט אימה או כקומדיה." בלייק גובל מהאתר "Consequence of Sound" ביקר את הסרט ואמר כי "קומדיית הסלאש הרפרנסיבית של מק-ג'י נכשלת כסרט אימה וסרט בעל פרשנות מטא כאחד." יתר על כן, הוא כינה את הסרט "נתעב" והציע עלבונות שונים אחרים לתאר את הסרט, ולסיום טען כי "אי אפשר לומר בצורה נחרצת מספיק - התרחקו מהשמרטפית."
סרט המשך

ב-26 בספטמבר 2019, "נטפליקס" הודיעה רשמית על הפקת סרט המשך של בייביסיטר בהפקתו עם מק'גי שיחזור כבמאי וכמפיק. זמן קצר לאחר ההכרזה, דווח כי מק'גי, דן לגאנה, בראד מוריס וג'ימי וורדן יכתבו את התסריט עבור סרט ההמשך. צוות השחקנים המקוריים – לואיס, ויבינג, ת'ורן, אמל, לי, באצ'לור, לינד, מרינו וביב התעתדו לשוב לגלם את דמויתיהם בסרט ההמשך. הסרט עלה לשידור בנטפליקס ב-10 בספטמבר 2020.
הערות שוליים

↑  Kroll, Justin (October 8, 2015). "Samara Weaving Lands Lead in McG's Babysitter (EXCLUSIVE)". variety.com. Retrieved November 2, 2015.
↑  Kit, Borys; Ford, Rebecca (October 8, 2015). "'Demolition' Breakout to Star in New Line's The Babysitter (Exclusive)". The Hollywood Reporter. Retrieved September 9, 2017.
↑  A. Lincoln, Ross (October 22, 2015). "Hana Mae Lee Joins The Babysitter; Nicholas Gonzalez Is 'Praying For Rain'". deadline.com. Retrieved November 2, 2015.
↑  Ford, Rebecca (October 19, 2015). "'The Flash's' Robbie Amell Joins New Line's The Babysitter (Exclusive)". hollywoodreporter.com. Retrieved November 2, 2015.
↑  McNary, Dave (October 22, 2015). "Bella Thorne Joins Horror-Comedy The Babysitter (EXCLUSIVE)". variety.com. Retrieved November 2, 2015.
↑  McNary, Dave (October 22, 2015). "Andrew Bachelor Joins Horror-Comedy The Babysitter". variety.com. Retrieved November 2, 2015.
↑  Kroll, Justin (October 29, 2015). "Emily Alyn Lind Joins Cast of McG's The Babysitter". variety.com. Retrieved November 2, 2015.
↑  Fleming Jr, Mike (November 24, 2014). "Wonderland Buys Insurgent Scribe Brian Duffield's The Babysitter Spec In Auction". deadline.com. Retrieved September 13, 2015.
↑  Kit, Borys (September 10, 2015). "McG to Direct Horror Comedy The Babysitter". hollywoodreporter.com. Retrieved September 13, 2015.
↑  "On the Set for 10/30/15: Keanu Reeves Starts on John Wick Sequel, Seth Rogen and Zac Efron Wrap Up Neighbors 2". ssninsider.com. October 30, 2015. Archived from the original on November 1, 2015. Retrieved November 2, 2015.
↑  Kroll, Justin (December 12, 2016). "McG's The Babysitter Moves to Netflix From New Line". Variety. Retrieved September 9, 2017.
↑  Coogen, Devan (October 3, 2017). "Netflix horror-comedy The Babysitter gets the week's most bonkers, NSFW trailer". Entertainment Weekly. Retrieved October 18, 2017.
↑  "The Babysitter (2017)". Rotten Tomatoes. Fandango Media. Retrieved May 24, 2020.
↑  Felix Vasquez Jr. (2017). "The Babysitter (2017)". Cinema Crazed.
↑  Matt Donato (October 13, 2017). "The Babysitter Review: This Is One Nasty Ride!". Dread Central.
↑  "The Babysitter Review". IGN. 2017.
↑  "Film Review: The Babysitter". Consequence of Sound. October 15, 2017.
↑  Kit, Borys (September 25, 2019). "Judah Lewis Returning for Sequel to Netflix Horror Flick 'The Babysitter' (Exclusive)". The Hollywood Reporter. Retrieved September 28, 2019.
↑  Squires, John (August 12, 2020). "Sequel 'The Babysitter: Killer Queen' Coming to Netflix in September!". Bloody Disgusting. Retrieved August 12, 2020.
הר המיגיטאן

הר המיגיטאן (בטאגאלוג: Bundok Hamiguitan) הוא הר בדרום-מזרחו של האי מינדנאו בדרום הפיליפינים, המתנשא לגובה של 1,620 מטרים מעל פני הים. ההר והרכס בו הוא ממוקם מצטיינים בעושר ביולוגי יוצא דופן, והם חלק משטח של 68.34 קמ"ר המוגדר כפארק לאומי וכשמורת חי מאז שנת 2004. בשנת 2014 הכריז ארגון אונסק"ו על שטח של 169.23 קמ"ר ברכס המיגיטאן כאתר מורשת עולמית.
גאוגרפיה

הרכס מתאפיין במורדות תלולים בשיפועים הנעים בין 50 ל-100 אחוזים, החל מגובה של 500 מטרים מעל פני הים ומעלה, והוא עשוי ברובו מאדמת חמרה. האקלים לח משך כל חודשי השנה, אך כמויות המשקעים גדולות במיוחד בחודשים נובמבר ודצמבר.
החי והצומח

חלקו העליון של הרכס מכוסה ביער עננים לח, בעוד שבחלקו הנמוך יותר משתרעים יערות עד. המורדות הנמוכים של הרכס מכוסים בשטחים עשבוניים ובשיחים, וחלק מהם מעובדים על ידי תושבי האזור. עם בעלי החיים החשובים שחיים באזור נמנים העיט הפיליפיני, הקופיף הפיליפיני, חזיר יבלות פיליפיני, אייל פיליפיני, גחן דקלים אסייתי.
הערות שוליים

↑  Featured Protected Area: Mt. Hamiguitan Range Wildlife Sanctuary
ולדימיר נידרגאוס

ולדימיר ויקטורוביץ' נידרגאוס (בקזחית: Владимир Викторович Нидергаус; נולד ב-13 באוגוסט 1967) הוא כדורגלן עבר קזחי-רוסי, ששיחק בעמדת החלוץ.
קריירה

נידרגאוס התחיל את הקריירה שלו במועדונים מקומיים של עיר הולדתו קוקשטאו. בשנת 1991 חתם בקאיראט אלמטי אותה עזב ב-2 באוגוסט 1992 כאשר חתם ברוטור וולגוגרד בה שיחק 5 שנים במהלכן סיים עם המועדון פעמיים במקום השני והגיע עימה לגמר הגביע הרוסי בו הפסידה לדינמו מוסקבה.
בקיץ 1997 חתם במכבי חיפה עימה זכה בגביע המדינה בסיום העונה, אך מיעט לשחק ולכן עזב את המועדון בתום העונה וחתם במכבי הרצליה. במהלך חורף 1999 חזר לרוטור וולגוגרד. בשנת 2000 חתם באסטנה-1964 במדיה היה מלך השערים של הקבוצה בעונה זו עם 15 שערים ב-28 הופעות וזכה עימה באליפות. הוא סיים את הקריירה שלו בפרוסן מינסטר וווינה[דרושה הבהרה] הגרמניות.
נדרגאוס שיחק בשנת 1992 עבור נבחרת קזחסטן במדיה רשם 2 הופעות וכבש שער אחד, אך בשנת 1994 העדיף את נבחרת רוסיה במדיה רשם הופעה אחת. עם הצלחתו באסטנה-1964 הוא חזר לנבחרת קזחסטן במדיה רשם עוד הופעה אחת.
לאחר הפרישה שימש כמנהל ברוטור וולגוגרד ושחטאר קאראגנדי. ב-18 ביוני 2012 מונה על ידי פדרציית הכדורגל של קזחסטן ליו"ר המחלקה הממונה על הנבחרות הלאומיות של קזחסטן.
הת'ר קנוטסון

| --- | --- |

 לידה:  המאה ה־20 
 ענף מדעי:  כוכב לכת חוץ-שמשי 
 מקום לימודים:  אוניברסיטת ג'ונס הופקינס (2004)  אוניברסיטת הרווארד (2009) 
 מוסדות:  המכון הטכנולוגי של קליפורניה 
 פרסים והוקרה:  פרס אנני ג'אמפ קאנון (2012)  פרס נשיאותי למדענים ומהנדסים בתחילת דרכם (2019)  פרס ניוטון לייסי פירס לאסטרונומיה (2015) 
 
הת'ר קנוטסון (באנגלית: Heather Knutson) היא אסטרו-פיזיקאית ופרופסור במכון הטכנולוגי של קליפורניה. (California Institute of Technology). מחקרה עוסק במדעים גאולוגיים ובחקר כוכבים וחלל
תומפסון חוקרת כוכבי לכת ואת ההרכב והצורה שלהם ואף זכתה בפרס The American Astronomical Society's Newton Lacy Pierce Prize in Astronomy על מחקרה על אטמוספירות בכוכבי חוץ.
קנוטסון בשנת 2018 (Jet Propulsion Laboratory.)
קריירה אקדמית

קנוטסון למדה לקראת התואר הראשון שלה באוניברסיטת ג'ונס הופקינס, ובד בבד עבדה כמתמחה בחצי משרה במוסד המדעי לחלל (Space Telescope Science Institute) . בשנת 2004 סיימה קנוטסון את התואר הראשון שלה (B.Sׂ) בפיזיקה כמצטיינת דיקן וכמצטיינת האוניברסיטה באוניברסיטת ג'ונס הופקינס בבולטימור, מרילנד.
בשנת 2009 הגישה קנוטסון את הדוקטורט שלה באסטרונומיה באוניברסיטת הרווארד, שם כתבה גם את עבודת התזה שלה:(“Portraits of Distant Worlds: Characterizing the Atmospheres of Extrasolar Planets,”) יחד עם פרופסור דוד קרבונאו.
לאחר סיום הדוקטורט, הייתה עוזרת הוראה במשך שנתיים בחוג לאסטרונומיה באוניברסיטת ברקלי שבקליפורניה
תחום המחקר

השאלה המרכזית אותה חוקרת קנוטסון, היא לאיזה ציוד יזדקק נוסע קוסמי היוצא למסע, ובמחקרה היא עוסקת בלמידה על מזג האוויר בכוכבי לכת מחוץ למערכת השמש. קנוטסון היא המטאורולוגית הראשונה בהיסטוריה שמחקרה עוסק באקלים הקיים בכוכבי הלכת מחוץ למערכת השמש הראשונה. היא מגלה את הטמפרטורה המצויה שם, את מזג האוויר, ואפילו את תרכובת האטמוספירה.
על מנת ללמוד ולהסיק על המטאורולוגיה של כוכבי הלכת הקיימים מחוץ למערכת השמש משתמשת קנוטסון בניתוח הבהירות האינפרה-אדומה של פני השטח של כוכב הלכת. פליטות אינפרה-אדומות בהירות יותר מצביעות על כך שהגז האטמוספירי של כוכב הלכת הוא חם יותר, בעוד פליטות עמומות מצביעות על טמפרטורות נמוכות יותר.
מיפוי פרופיל הבהירות מאפשר לקנוטסון לייצר מפת טמפרטורה בסיסית של כוכב הלכת ממנה היא יכולה להסיק את תבניות מזג האוויר. טמפרטורות אחידות פירושן שאטמוספירת כוכב הלכת מוכת רוח. מעבר לכך, מיקומם של אזורים חמים וקרים מצביע על כמה מהירות או איטיות הרוחות באותו אזור ספציפי.
עד כה, התבוננה קנוטסון בכוכבי הלכת הגדולים והגזיים המוכרים ככוכבי לכת דמויי צדק חמים, הנעים במסלול לווייני קרוב לכוכביהם.
לרבים יש אטמוספירות שונות מאלה המצויות במערכת השמש שלנו; לאחד לפחות יש עננים המורכבים ממינרלים המצויים על כדור הארץ רק בסלעים.
בסופו של דבר, מטרתה של קנוטסון היא הרחבת הטכניקה בה מסתכלים על כוכבי לכת קטנים וקרים יותר שהם סלעיים ברובם, אשר חלקם אולי קריר מספיק כדי שימצאו בהם מים נוזליים.
פרסים

Presidential Early Career Award for Scientists and Engineers 2015-2017
National Science Foundation CAREER (Faculty Early Career Development) Award	2016
Newton Lacy Pierce Prize in Astronomy, American Astronomical Society 2015
Alfred P. Sloan Research Fellow in Physics	2015
Annie Jump Cannon Award in Astronomy, American Astronomical Society 2013
Harvard-Smithsonian Center for Astrophysics, Bart J. Bok Prize	2012
Harvard University Fireman Graduate Fellowship	2009
Harvard Merit Fellowship 2008
National Science Foundation Graduate Research Fellowship	2004
הערות שוליים

1 2  Home, Division of Geological and Planetary Sciences (באנגלית)
↑  Newton Lacy Pierce Prize in Astronomy | American Astronomical Society, aas.org
1 2 3  Heather Knutson, Heather Knutson (באנגלית אמריקאית)
| --- | --- |
בקרת זהויות :  ORCID: 0000-0002-0822-3095
השמרטפית והאיש מלמעלה

השמרטפית והאיש מלמעלה היא אגדה אורבנית שנפוצה בארצות הברית בשנות ה-60 של המאה ה-20, אודות נערה שהשגיחה על ילדים בבית דו-קומתי זר, קיבלה שיחות טלפון מטרידות ומאיימות מגבר פלוני שדרש ממנה שוב ושוב "לבדוק את הילדים", ובסופו של דבר התברר שהשיחות הגיעו מתוך הבית עצמו. במשך השנים התפתחו גרסאות חלופיות של האגדה, וכמעט בכולן הילדים נרצחו תחילה. לגבי השמרטפית, ישנן גרסאות לפיהן המשטרה תפסה את הרוצח, ובאחרות, גם היא נרצחה. משנות ה-70 האגדה היוותה בסיס לכמה סרטי קולנוע. ההנחה הרווחת היא, שמקור האגדה הוא פרשה לא-פתורה של אונס ורצח הנערה ג'נט כריסטמן בת ה-13 ב-18 במרץ 1950, בעת ששימשה כשמרטפית לגרגורי בן ה-3, בנם של בני הזוג רומאק, בביתם בעיר קולומביה, מיזורי. על-פי הידוע, כריסטמן הצליחה להתקשר למשטרה ולומר "בואו מהר", לפני שקו הטלפון נותק, והיא לא הספיקה להזדהות.
הביטוי "השיחה מגיעה מתוך הבית" (באנגלית: The call is coming from inside the house) הפך למטבע לשון רווחת בארצות הברית, במובן שאדם עושה או אומר דבר כלשהו, ומזיק בכך לעצמו. הביטוי מקובל בהקשרים פוליטיים, כדי לתאר חברים בבית הנבחרים או הסנאט של ארצות הברית, הפועלים בניגוד לאינטרס של מפלגתם.
האגדה > גרסה בסיסית

נערה משמשת שמרטפית ערב אחד. הילדים כבר הושכבו לישון, והשמרטפית צופה בטלוויזיה בחדר המגורים. הטלפון מצלצל, וכשהיא עונה, הגבר שמעבר לקו צוחק, ושואל אותה אם היא בדקה לאחרונה מה שלום הילדים. היא שואלת אותו מי הוא, והגבר מנתק. הזר מתקשר מספר פעמים במהלך הערב, והשמרטפית מתחילה לפחד. היא מתקשרת למרכזייה ומבקשת מהמרכזן לאתר את המתקשר (אנ'). כשהזר מתקשר שוב, השמרטפית מצליחה להחזיק אותו על הקו מספר דקות כדי לאפשר את איתורו, אך כאשר היא שואלת שוב מי הוא, הגבר מנתק את השיחה. או-אז, מתקשר המרכזן ומורה לה לצאת מהבית, כי השיחה מגיעה מתוך הבית, ומוסיף שהמשטרה בדרך למקום. כאשר היא מתקדמת לעבר הדלת, השמרטפית שומעת, ואחר כך רואה, דמות אפלה יורדת מהקומה העליונה. היא בורחת באימה החוצה. השוטרים מגיעים ועוצרים את האיש המטורף כשבידו סכין קצבים. הילדים כבר מתים. הרוצח נכנס לבית דרך חלון הקומה העליונה, רצח את הילדים בשנתם, וחיכה שהשמרטפית תעלה למעלה כקורבנו הבא.
האגדה > גרסת פול סמית'

לפי הגרסה שבספר "The Book of Nasty Legends" (בתרגום חופשי לעברית: "ספר האגדות המגעילות") מאת פול סמית' משנת 1984, השמרטפית נשארה בבית בודד להשגיח על שני ילדיהם של הורים צעירים שיצאו לארוחת ערב חגיגית. הגבר שהתקשר אמר לה "אני בקומה העליונה עם הילדים. מוטב שתעלי למעלה". היא טרקה את הטלפון בחושבה שזו הייתה מתיחה, והגבירה את עוצמת הקול בטלוויזיה. הגבר התקשר שנית וחזר על צחוקו ודבריו. המרכזן אמר לה שהוא יודיע למשטרה, וביקש ממנה להחזיק את הגבר על הקו בהתקשרותו הבאה, כדי שהמשטרה תוכל לאתר ולעצור אותו. היא החליפה את שפופרת הטלפון, וכאשר הגבר התקשר שוב, הוא ניחש מדוע היא מאריכה את השיחה, וניתק. שניות אחר כך התקשר המרכזן, ואמר לה שהגבר מדבר משלוחת הטלפון בקומה העליונה.
האגדה > גרסת פסל הליצן

החל משנת 2004 נפוצו באינטרנט גרסאות של הסיפור, ולפיהן, השמרטפית ראתה בבית פסל של ליצן. כאשר ההורים התקשרו לדרוש בשלום הילדים, היא ביקשה מהם רשות לכסות את הפסל בשמיכה או סדין, כי הוא הפחיד אותה. הם ענו לה בבהלה שאין להם פסל ליצן בבית, והם יתקשרו למשטרה. התברר שהפסל הוא הרוצח בתחפושת. בכמה גרסאות, ההורים ביקשו מהשמרטפית לקחת את הילדים ולעבור אל השכנים. המשטרה לכדה את הרוצח המתחזה לליצן, כשהוא מתרוצץ ברחובות העיר, מנופף בסכין. בגרסאות אחרות, הוא רצח את הילדים ואת השמרטפית.
האגדה > גרסת שתי השמרטפיות

וריאציה נוספת של האגדה כוללת שתי שמרטפיות, תוך שילוב פרטים מאגדה אורבנית נוספת שנפוצה בקמפוסים של אוניברסיטאות בארצות הברית בשנות ה-70 של המאה ה-20, ונודעה בשם "מות השותפה לחדר" (באנגלית: "The Roommate's Death"). גרסה זו מערבת שתי שמרטפיות. כאשר לאחת מהן נודע מהמרכזן שמקור השיחות הוא שלוחת טלפון בקומה העליונה, היא מיהרה אל המדרגות להזהיר את חברתה, ושמעה את החברה גוררת את עצמה אל המדרגות, כשגפיה קטועות. בכמה וריאציות, החברה קטועת הגפיים הזהירה את הראשונה שכל הילדים נרצחו, והאיצה בה לברוח מהבית. מקור אגדת מות השותפה לחדר הוא שמועה חסרת יסוד שנפוצה בקמפוסים, ולפיה, אם שותף לחדר מת, הדייר השני מקבל ציון מרבי או גבוה, או קדימות בבחירת חדר.
האגדה > גרסת המתיחה

לפי וריאציה הומוריסטית, השמרטפית ברחה מהבית ולא ראתה את הרוצח. כאשר הגיעה המשטרה, התברר שאחד הילדים בקומה העליונה עשה את שיחות הטלפון כמתיחה.
האגדה > וריאציות נוספות

במקרים רבים הגרסאות דומות, בשינוי פרטים קטנים:
המתקשר המסתורי צחק בצורה מטורפת, אך לא השמיע הצהרות מאיימות.
הגבר לא צחק בטלפון, אלא היא שמעה נשימה כבדה או שקט.
הגבר לא שאל, אלא אמר "בדקי מה שלום הילדים" (במקור באנגלית: "Check on the children")
מספר הילדים משתנה: אחד, שניים או שלושה.
הנערה התקשרה למשטרה בעצמה.
הנערה רואה את הרוצח ראשית, ואז בורחת מהבית ומזעיקה את המשטרה.
עיבודים לקולנוע

בסרטי אימה, בעיקר סרטי סלאשר מוקדמים, כולל קומדיות, התפתחה קלישאת "שיחות הטלפון שמגיעות מתוך הבית": בחורה או נערה נמצאת לבד בבית, בדרך כלל כשמרטפית, מקבלת שיחת טלפון מאיימת, מתקשרת למשטרה שמאתרת את השיחה ומודיעה לה שהמתקשר נמצא בתוך הבית. אמצעי עלילתי זה משקף תקופה מוקדמת, שבה בדירות מגורים היה קו טלפון נייח (אנ') אחד, ולא היה אפשר להתקשר לאדם אחר בתוך אותו בית ובאותו קו טלפון. כמו כן, קו מוקד החירום בצפון אמריקה עדיין לא הופעל, והתקשרות למשטרה הייתה אפשרית רק באמצעות מרכזייה, ולא התקיימו טכנולוגיות שיחה מזוהה ושיחה ממתינה (אנ'). עם זאת, גם בעידן הטלפון הסלולרי, ניתן לשמר את אפקט האימה שנובעת מהתחושה של להיות נעולים באותו בניין עם פסיכופת שמאיים בטלפון.
מאז שנות ה-70 של המאה ה-20 נוצרה שורת סרטים בהשראת האגדה, או רעיון שיחת הטלפון מתוך הבית:
Foster's Release (אנ') – סרט קצר; 1971.
Fright (אנ')‏ – סרט אמריקאי; 1971.
חג מולד שחור – נחשב לחלוצי בסוגת סרטי הסלאשר.
O Anjo da Noite (אנ') (מפורטוגזית: "מלאך הלילה") – סרט ברזילאי; 1974.
The Sitter (אנ') – סרט אמריקאי; 1977.
כשזר מתקשר (אנ') – סרט אמריקאי; 1979.
לילה מגניב –קומדיית נעורים; 1987.
ליסה (אנ') – מותחן אמריקאי; 1990.
כשזר מתקשר בחזרה (אנ') (1993) – המשכון ל"כשזר מתקשר" מ-1979.
אגדה עירונית – האגדה מוזכרת פעמיים בסרט.
חג מולד שחור (2006) – רימייק לסרט משנת 1974.
כשזר מתקשר (2006) – רימייק לסרט משנת 1979.
כשרוצח מתקשר (אנ') – סרט אמריקאי מ-2006; הופץ ב-DVD בלבד.
למטרות שעשוע בלבד (אנ') – סרט אנתולוגיה (אנ') אמריקאי; 2008.
בלאק-פון – בעלילה, המתרחשת ב-שנות ה-70 של המאה ה-20, נעשה שימוש במוטיב שיחות הטלפון שמגיעות מתוך הבית.
הר המפסון

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי טולה 
 קואורדינטות:  66°48′00″S 51°11′00″E﻿ / ﻿66.8°S 51.1833°E﻿ / -66.8; 51.1833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר המפסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר המפסון
 
הר המפסון (באנגלית: Mount Hampson) הוא הר בחלק הצפוני של הרי טולה בארץ אנדרבי, שבאנטארקטיקה.
ההר ממוקם 2 קילומטרים צפונית להר רודס.
היסטוריה > גילוי ההר

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1957.
היסטוריה > מקור השם

שמו של ההר ניתן לו על ידי ועדת השמות האנטארקטיים של אוסטרליה.
ההר נקרא על שמו של ר. ו. המפסון (R.V. Hampson), איש צוות אוניית המחקר "דיסקברי" במהלך מסע המחקר האנטארקטי הבריטי, האוסטרלי והניו זילנדי שחקר את אנטארקטיקה בין השנים 1929–1931.
הערות שוליים

1 2 3 4 5  מידע גאוגרפי והיסטורי
| הרי טולה |
| --- | --- | --- |
| הרים | אולדפילד • בונד • בסט • ברטלט • דגרפלדט • דנהאם • דאנג'י • הארדי • הארווי • המפסון • מוריסון • מילר • סוקק • סטורר • פורטאוס • פיתגורס • קייזר • קינג • רודס • ריידר • ריסר-לארסן |  |
| רכסי הרים | פיקוק |  |
| נונאטאקים | הארווי |  |
הר המפיל

| --- | --- |
אין תמונה חופשית
 מידע כללי
 גובה:  1,800 מ' 
 מיקום:  אזור הברית האנטארקטית,
 רכס הרים:  הרי אנארי 
 קואורדינטות:  70°59′00″S 165°06′00″E﻿ / ﻿70.98333333°S 165.1°E﻿ / -70.98333333; 165.1
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר המפיל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר המפיל
 
הר המפיל (באנגלית: Mount Hemphill) הוא הר מכוסה שלג בחלק הדרומי של הרי אנארי, באזור חוף פנל של ארץ ויקטוריה שבאנטארקטיקה.
גובהו של ההר 1,800 מטרים מעל פני הים; והוא ההר ה-2,166 בגובהו באנטארקטיקה.
ההר ממוקם בין ראשו של קרחון מקלין (ממזרח לו) לבין קרחון אבי.
היסטוריה > גילוי ומיפוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרים של הקרקע ועל תצלומי אוויר, שצולמו על ידי צי ארצות הברית בין השנים 1960–1963.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של לוטננט הרולד ס. המפיל (Harold S. Hemphill), שהיה קצין צילום, בטייסת VX-6, אשר צילמה את אזור זה של אנטארקטיקה בעונת המחקר (הקיץ האנטארקטי) 1962 – 1963, ובעונת המחקר 1963–1964.
הערות שוליים

↑  ההודעה הרשמית על מתן שמות אנטארקטיים בצו פרסום השמות הרשמי של ממשלת ניו זילנד
↑  גאזט השמות האנטארקטיים הרשמי של ארצות הברית
1 2 3 4 5 6 7 8  מידע גאוגרפי והיסטורי
1 2  [http://antarctica.discair.co.uk/index.php?map=wiki הרי אנטארקטיקה לפי גובהם
↑  לפי מקור אחר הר המפיל הוא ההר ה-1,409 בגובהו באנטארקטיקה
↑  מידע גאוגרפי
התאונה במפעל האלומיניום של אייקה

| --- | --- |

 תאריך:  4 באוקטובר 2010 
 מיקום:  אייקה 
 גורם:  קריסת סכר פסולת 
 קואורדינטות:  47°05′19″N 17°29′45″E﻿ / ﻿47.088611111111°N 17.495833333333°E﻿ / 47.088611111111; 17.495833333333
 הרוגים:  10 
  (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.התאונה במפעל האלומיניום של אייקה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.התאונה במפעל האלומיניום של אייקה
 
ב-4 באוקטובר 2010, באזור העיר אייקה, שבמערב הונגריה, התמוטט סכר וכמות של כ-700.000 מטרים מעוקבים של שאריות תעשייתיות של נוזלים רעילים, תוצרים של זיקוק אלומיניום מתוך בוקסיט, נשפכו והציפו את הכפר קולונטאר והשפיעה על כפרים נוספים ועל העיר דווצ'ר.
השפכים הרעילים, שנראו כמו בוץ אדום, בגלל תכולה גבוהה של תחמוצת ברזל, גרמו למותם של 10 אנשים ועוד 150 אנשים נפגעו ומאות בתים נהרסו. הנוזלים הרעילים הגיעו לדנובה ביום 7 באוקטובר 2010 וגרמו לזיהום משמעותי של מי הנהר. להערכת שלטונות הונגריה לטיהור הזיהום תידרש שנה אחת ולפחות עשרה מיליוני דולרים.
החברה האחראית על המאגר שנבקע, נקנסה ביותר מ-470 מיליוני יורו.
הערות שוליים

↑  Amendă de peste 470 de milioane de euro pentru compania ungară MAL (ברומנית)